Anmodning om, at det i medfør af retsplejelovens § 297 tillades, at sagsøgerens partsforklaring indhentes som en skriftlig erklæring fra sagsøgeren
Ret: Retten i Glostrup (1. instans)
Faggruppe: Civilsag — Almindelig civil sag
Sagsemner: Retspleje og civilproces;

/

Retten i Glostrup

Den 29. december 2010 kl. 13:00 blev retten sat på tingstedet af Dommer.

Der blev foretaget i ikke offentligt retsmøde
sag nr. BS 10C-5381/2009:

Sagsøger
Adresse
By
mod
CTD Exclusive ApS
Malmparken 6
2750 Ballerup

Ingen indkaldt eller mødt.

Det tidligere fremlagte var til stede.

Der blev endvidere fremlagt duplik, sagsøgerens processkrift I, bilag B-D,
brev af 1. september 2010 fra sagsøgerens advokat, brev af 16. september
2010 fra sagsøgtes advokat, brev af 23. september 2010 fra sagsøgerens ad-
vokat og telefax af 3. november 2010 fra sagsøgtes advokat.

Sagsøgeren har anmodet om, at det i medfør af retsplejelovens § 297 tilla-
des, at sagsøgerens partsforklaring indhentes som en skriftlig erklæring fra
sagsøgeren.

Sagsøgte har protesteret herimod.

Parterne har skriftvekslet spørgsmålet.

Retten afsagde

KENDELSE

Det følger af retsplejelovens § 297, at retten kan tillade at der indhentes en
skriftlig erklæring fra en part eller en person, der ville kunne afhøres som
vidne under sagen, hvis det findes ubetænkeligt.

Denne sag drejer sig om, hvorvidt parterne har indgået en købsaftale, eller
om sagsøgte har været agent for sagsøgeren. Sagsøgeren har gjort gældende,
at han i forbindelse med et køb af en Ferrari indbetalte et beløb på 50.000
euro i depositum, som han ikke har fået tilbagebetalt, da sagsøgte mislig-
holdt aftalen. Sagsøgte har gjort gældende, at der ikke har været tale om et
køb, men at sagsøgte skulle være agent for sagsøgeren i forbindelse med lo-
kalisering af en Ferrari. På denne baggrund og efter en samlet vurdering af

STD065548-S01-ST01-K899.02-T2-L01-M14-\R28



/

Side 2/2

sagen finder retten ikke, at det kan anses for ubetænkeligt, at sagsøgeren ale-
ne afgiver en skriftlig erklæring, hvorfor sagsøgerens anmodning om ind-
hentelse af en skriftlig erklæring fra sagsøgeren, der træder i stedet for en
mundtlig partsforklaring, ikke tages til følge.

Thi bestemmes:

Det tillades ikke, at der indhentes en skriftlig erklæring fra sagsøgeren, der
træder i stedet for en mundtlig partsforklaring.

Sagen udsat.

Retten hævet.

Dommer

STD065548-S01-ST01-K899.02-T2-L01-M14-\R28